

EELNÕU

**KUTSEKOGU**

**Otsus nr …**

**Pankrotihaldurite ja saneerimisnõustajate hea kutsetava muutmine**

Vastu võetud …. märtsil 2025. a.

Võttes aluseks kohtutäituri seaduse § 75 lg 2, § 86 lg 4 punktis 6 ning pankrotiseaduse § 70 sätestatu Kohtutäiturite ja Pankrotihaldurite Koja kutsekogu **o t s u s t a b:**

1. Teha erakorralise kutsekogu 30.06.2022 otsusega nr 2 kinnitatud pankrotihaldurite ja saneerimisnõustajate heas kutsetavas järgmised muudatused
	1. Muuta paragrahvi 5 ja kehtestada see järgmises sõnastuses:

„(1) Kutsekogu liige on oma tegevuses sõltumatu, erapooletu ja aus.

(2) Kutsekogu liige täidab oma kutseülesandeid vabana välistest mõjutustest, ajenditest, surveavaldustest, ähvardustest ja sekkumistest.“

1. Otsus jõustub vastuvõtmise hetkest.

*/allkirjastatud digitaalselt/*

Maarja Roht

Kutsekogu juhatuse esimees

**Seletuskiri kutsekogu otsuse „****Pankrotihaldurite ja saneerimisnõustajate hea kutsetava muutmine“ eelnõu juurde**

Sissejuhatus

Otsuse eelnõu on koostatud selleks, et korrigeerida pankrotihaldurite ja saneerimisnõustajate hea kutsetava kutsekogu liikme sõltumatust sätestavate sätete tingimusi, et need oleks kooskõlas Justiitsministeeirumi antud õiguslike seisukohtadega.

Eelnõu valmistas ette Kohtutäiturite ja Pankrotihaldurite Koja nõunik Jaan Lõõnik, tel 6463773, e-post jaan.loonik@kpkoda.ee).

Hea kutsetava muutmise eelnõu esitati Justiits- ja DIgiministeeriumile …. jaanuaril 2025 kooskõlastamiseks vastavalt KTS § 75 lg-le 3. Justiits- ja Digiministeerium kooskõlastas hea kutsetava muutmise eelnõu ettepanekud …. … 2025.

Eelnõu sisu

Hea kutsetava § 5 sätestab kutsekogu liikme sõltuatuse printsiibi. Hea kutsetava § 5 lg 1 sätestab kutsekogu liikme absoluutse sõltumatuse printsiibi. Hea kutsetava § 5 lg 2 kohaselt täidab kutsekogu liige oma kutseülesandeid vabana igasugustest välistest mõjutustest, ajenditest, surveavaldustest, ähvardustest ja sekkumisest.

Eelnõuga tehakse hea kutsetava § 5 lõigetes 1 ja 2 muudatused, millega jäetakse sõnastusest välja konkreetne viide sõltumatusele vaid menetlusosalistest.

Justiitsministeerium juhtis 26.03.2024 hea kutsetava muutmisele antud kooskõlastuskirjas kutsekogu tähelepanu, et on ebaselge, miks soovitakse kitsendada regulatsiooni selliselt, et selle kohaldamisalasse jääb vaid menetlusosaliste poolne mõjutus. Kas see tähendab, et kutsekogu liige võib edaspidi olla oma kutsetegevuses mõjutatud nt avalikkuse või kolmandate isikute (nt majandus- või maksejõuetuse asjatundjate) sekkumise tõttu ja seda ei peeta enam kutsetava rikkumiseks?

Koja kutsekogu võttis 27.03.2024 hea kutsetava vastu teadmata, et Justiitsministeerium jättis kutsetava muutmise eelnõu kooskõlastuseta. Koja arengu- ja õiguskomisjon käsitles hea kutsetava muutmise küsimust kutsekogu juhatuse ülesandel oma 27.06.2024 ja 26.11.2024 koosolekul. Komisjon pidas asjakohaseks nõustuda Justiitsministeeriumi seisukohtadega ja teeb ettepaneku viia kutsetava sõnastus Justiitsministeeriumi märkustega kooskõlla.

Eelnõu vastavus õigusaktidele

Otsus on kooskõlas pankrotiseaduse § 56 lõikega 3 ja saneerimisseaduse § 15 lõikega 5, kuivõrd need sätted reguleerivad kutsekogu liikmete faktilist sõltumatust vaid isikutest, kes teostavad kontrolli menetluste üle (kohtunikud, kohtu töötajad) ja nendest, kelle huvid on esindatud menetlustes (võlgnik/ettevõtja, võlausaldaja/saneerimismenetluse osaline). Kohtutäituri seaduse § 75 lg 2 järgi on hea kutsetava pankrotihalduritele ja saneerimisnõustajatele järgimiseks kohustuslik.

Eelnõu rakendamine ja mõjud

Eelnõu rakendamise tulemusel viiakse hea kutsetava nõuded kutsekogu liikme sõltumatusele oma kutseülesannete täitmisel kooskõlla Justiitsministeeriumi antud õigusliku tõlgendusega.